Kamala tapaturma
Kamala tapaturma. Halkoja ajamassa oli t. k. 1 p:nä torppari Fors Porin maaseurakunnan Lyttylästä tyttärensä ja poikansa kanssa, ja tapahtui silloin seuraava aavistamaton onnettomuus. Tytön hevonen hurjistui täyttä laukkaa nelistämään alas Kaapulan ahdetta, ja törmäsi reki ahteen alapuolella maantien varrella olevaa telefoonitolppaa vasten. Kuormalla istuva tyttö joutui kuorman ja telefoonitolpan väliin ja loukkaantui niin pahoin, että noin kolmen korttelin pituinen haava syntyi vasemman reiden puolivälistä säären puoliväliin, irtautuen liha luita myöten. Onnetonta tyttöä lähdettiin heti viemään lääkärin luo, mutta ei voitu kuljettaa kauemmaksi kuin Kokemäensaaren Jaakkolaan, jonne lääkäri noudettiin, joka sitoi haavan. Kolmantena päivänä sen jälkeen vietiin sairas kaupunkiin lääkärin hoidettavaksi. Haavan paranemisesta kuuluu toivoa olevan.</div>

Lähde ja huomautukset 
 Lähde: Satakunta 8.3.1890 sivu 3

 ahde = rinne, törmä, mäki

Anonyymi
Onnettomuudet
Satakunta (sanomalehti)
1890